《岁尽行县归示时雨》
宋代·李新

五府辟书如齧铁，八关炙手能令热。
山梅何苦要先春，清艳更多终欠叶。
贵游结懽过美酒，不问贤愚皆可口。
秕糠簸扬在米前，鸡口差池落牛后。
乃翁活计真么麽，欲挂冠缨犹未果。
一岁山行今解火，百巧百穷无似我。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。